DECIZIA COMISIEI
din 30 noiembrie 2007
de aprobare a programelor naționale anuale și plurianuale de eradicare, combatere și monitorizare a anumitor boli ale animalelor și zoonoze, prezentate de statele membre pentru 2008 și următorii ani, precum și a contribuției financiare a Comunității la aceste programe
[notificată cu numărul C(2007) 5776]
(2007/782/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 24 alineatul (5),
întrucât:
(1)
Decizia 90/424/CEE stabilește procedurile care reglementează participarea financiară a Comunității la programe de eradicare, combatere și monitorizare a anumitor boli ale animalelor și zoonoze.
(2)
De asemenea, articolul 24 alineatul (1) din Decizia 90/424/CEE prevede instituirea unei măsuri financiare comunitare prin care să se ramburseze cheltuielile pe care le suportă statele membre cu ocazia finanțării programelor naționale de eradicare, combatere și monitorizare a bolilor animalelor și a zoonozelor prevăzute în decizia menționată.
(3)
Decizia 2006/965/CE a Consiliului din 19 decembrie 2006 de modificare a Deciziei 90/424/CEE privind anumite cheltuieli în domeniul veterinar (2) a înlocuit articolul 24 din decizia respectivă cu o nouă dispoziție. Decizia 2006/965/CE prevedea, cu titlu tranzitoriu, că programele privind leucoza bovină enzootică și boala Aujeszky ar putea fi finanțate până la 31 decembrie 2010.
(4)
Decizia 90/638/CEE a Consiliului din 27 noiembrie 1990 de stabilire a criteriilor comunitare pentru eradicarea și controlul anumitor boli ale animalelor (3) prevede că, pentru a fi aprobate în cadrul măsurilor prevăzute la articolul 24 alineatul (1) din Decizia 90/424/CE, programele prezentate de statele membre trebuie să îndeplinească criteriile stabilite în anexele la Decizia 90/638/CEE.
(5)
Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (4) prevede că statele membre elaborează programe anuale de monitorizare a encefalopatiilor spongiforme transmisibile (EST) la bovine, ovine și caprine.
(6)
Directiva 2005/94/CE a Consiliului privind măsurile comunitare de combatere a influenței aviare (5) prevede, de asemenea, că statele membre trebuie să desfășoare programe de monitorizare a păsărilor de curte și a păsărilor sălbatice pentru a contribui, inter alia, pe baza unor proceduri de evaluare a riscului actualizate periodic la cunoașterea pericolelor pe care le reprezintă păsările sălbatice în ceea ce privește orice virus de gripă de origine aviară la păsări. Ar trebui aprobate, de asemenea, programele anuale respective de monitorizare, precum și finanțarea lor.
(7)
Anumite state membre au prezentat Comisiei programe anuale de eradicare, combatere și monitorizare a bolilor animalelor, programe de control destinate prevenirii zoonozelor, precum și programe anuale de monitorizare pentru eradicarea și monitorizarea anumitor EST pentru care doresc să primească o contribuție financiară din partea Comunității.
(8)
Anumite state membre au prezentat, de asemenea, Comisiei programe plurianuale de eradicare, combatere și monitorizare a bolilor animalelor, pentru care doresc să primească o contribuție financiară din partea Comunității. Angajarea cheltuielilor pentru programele plurianuale se adoptă în conformitate cu articolul 76 alineatul (3) din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6). Primul angajament bugetar pentru programele plurianuale se adoptă după aprobarea acestora. Comisia adoptă fiecare angajament ulterior pe baza deciziei de a acorda o contribuție menționată la articolul 24 alineatul (5) din Decizia 90/424/CEE.
(9)
Comisia a evaluat programele anuale și plurianuale prezentate de statele membre atât din punct de vedere veterinar, cât și din punct de vedere financiar. S-a constat că programele respective sunt conforme cu legislația comunitară relevantă în domeniul veterinar și în special cu criteriile prevăzute în Decizia 90/638/CEE.
(10)
Ținând seama de importanța acestor programe pentru îndeplinirea obiectivelor urmărite de Comunitate în domeniul sănătății animale și al sănătății publice, precum și de obligația de a aplica programele privind EST și gripa aviară în toate statele membre, este necesar să se fixeze rata contribuției financiare a Comunității la rambursarea costurilor suportate de statele membre în cauză pentru punerea în aplicare a măsurilor prevăzute în prezenta decizie, în limitele unei valori maxime pentru fiecare program.
(11)
Pentru îmbunătățirea gestionării, a utilizării fondurilor comunitare și a transparenței, este necesar, de asemenea, să se stabilească pentru fiecare program, după caz, valorile maxime care urmează a fi rambursate statelor membre pentru anumite costuri precum testele utilizate în statele membre și despăgubirile plătite proprietarilor pentru pierderile legate de abatorizarea sau sacrificarea animalelor.
(12)
În conformitate cu Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (7), programele de eradicare și de supraveghere a bolilor animalelor trebuie finanțate prin Fondul European de Garantare Agricolă. În scopul controlului financiar, se aplică articolele 9, 36 și 37 din respectivul regulament.
(13)
Este necesar să se condiționeze acordarea contribuției financiare comunitare de punerea în aplicare în mod eficient a acțiunilor planificate și de furnizarea de către autoritățile competente a tuturor informațiilor necesare în termenele stabilite în prezenta decizie. Ar trebui solicitate, în special, rapoarte tehnice intermediare mai frecvente pentru a evalua eficiența punerii în aplicare a programelor aprobate.
(14)
Din motive de eficiență administrativă, toate cheltuielile prezentate pentru o contribuție financiară a Comunității ar trebui exprimate în euro. În conformitate cu Regulamentul (CE) nr. 1290/2005, cursul de schimb pentru cheltuielile efectuate în altă monedă decât euro ar trebui să fie ultimul curs stabilit de Banca Centrală Europeană înaintea primei zile din luna în care statul membru respectiv trimite cererea.
(15)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
CAPITOLUL I
PROGRAMELE ANUALE
Articolul 1
Bruceloza bovină
(1) Programele pentru eradicarea brucelozei bovine prezentate de Irlanda, Spania, Italia, Cipru, Portugalia și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator, pentru despăgubirea proprietarilor animalelor abatorizate în cadrul acestor programe și pentru achiziționarea dozelor de vaccin, fără să depășească:
(a)
1 200 000 EUR pentru Irlanda;
(b)
4 400 000 EUR pentru Spania;
(c)
2 100 000 EUR pentru Italia;
(d)
153 000 EUR pentru Cipru;
(e)
1 900 000 EUR pentru Portugalia;
(f)
1 200 000 EUR pentru Regatul Unit.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele cu roz-bengal
0,2 EUR pe test;
(b)
pentru testele de seroaglutinare
0,2 EUR pe test;
(c)
pentru reacțiile de fixare a complementului
0,4 EUR pe test;
(d)
pentru testele ELISA
1 EUR pe test.
Articolul 2
Tuberculoza bovină
(1) Programele de eradicare a tuberculozei bovine prezentate de Estonia, Spania, Italia, Polonia și Portugalia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru testele de tuberculinare, pentru analizele de laborator și pentru despăgubirea proprietarilor animalelor abatorizate în cadrul acestor programe, fără să depășească:
(a)
24 000 EUR pentru Estonia;
(b)
6 100 000 EUR pentru Spania;
(c)
2 700 000 EUR pentru Italia;
(d)
1 100 000 EUR pentru Polonia;
(e)
347 000 EUR pentru Portugalia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele de tuberculinare
1 EUR pe test;
(b)
pentru testele cu interferon GAMMA
5 EUR pe test.
Articolul 3
Bruceloză ovină și caprină
(1) Programele de eradicare a brucelozei ovine și caprine prezentate de Spania, Italia, Cipru și Portugalia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru achiziționarea vaccinurilor, pentru analizele de laborator și pentru despăgubirea proprietarilor animalelor abatorizate în cadrul acestor programe, fără să depășească:
(a)
5 600 000 EUR pentru Spania;
(b)
2 800 000 EUR pentru Italia;
(c)
93 000 EUR pentru Cipru;
(d)
1 100 000 EUR pentru Portugalia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele cu roz-bengal
0,2 EUR pe test;
(b)
pentru reacțiile de fixare a complementului
0,4 EUR pe test;
Articolul 4
Boala limbii albastre în zone cu risc sporit sau cu apariții endemice ale bolii
(1) Programele de eradicare și de monitorizare a febrei catarale ovine prezentate de Belgia, Bulgaria, Germania, Grecia, Spania, Franța, Italia, Luxemburg, Țările de Jos, Austria, Portugalia, România și Slovenia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară din partea Comunității este stabilită la 50 % din costurile suportate de fiecare dintre statele membre menționate la alineatul (1) pentru analizele de laborator efectuate în scopul supravegherii virologice, serologice și entomologice și pentru achiziționarea capcanelor și a vaccinurilor, fără să depășească:
(a)
377 000 EUR pentru Belgia;
(b)
5 400 EUR pentru Bulgaria;
(c)
3 100 000 EUR pentru Germania;
(d)
100 000 EUR pentru Grecia;
(e)
4 100 000 EUR pentru Spania;
(f)
351 000 EUR pentru Franța;
(g)
1 300 000 EUR pentru Italia;
(h)
70 000 EUR pentru Luxemburg;
(i)
527 000 EUR pentru Țările de Jos;
(j)
245 000 EUR pentru Austria;
(k)
1 004 000 EUR pentru Portugalia;
(l)
43 000 EUR pentru România;
(m)
61 000 EUR pentru Slovenia;
(3) Valoarea maximă rambursabilă statelor membre pentru programele menționate la alineatul (1) este limitată la 2,5 EUR pe test pentru testele ELISA.
Articolul 5
Salmoneloză (salmonelă zoonotică) în efectivele de reproducere din specia Gallus gallus
(1) Programele de combatere a anumitor forme de salmonela zoonotică la efectivele de reproducere din specia Gallus gallus prezentate de Belgia, Bulgaria, Republica Cehă, Danemarca, Germania, Irlanda, Grecia, Spania, Franța, Italia, Cipru, Letonia, Ungaria, Țările de Jos, Austria, Polonia, Portugalia, România și Slovacia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru testele bacteriologice și de serotipizare în cadrul eșantionării oficiale, pentru despăgubirea proprietarilor păsărilor sacrificate, pentru distrugerea ouălor și pentru achiziționarea dozelor de vaccin, fără să depășească:
(a)
550 000 EUR pentru Belgia;
(b)
10 000 EUR pentru Bulgaria;
(c)
200 000 EUR pentru Republica Cehă;
(d)
75 000 EUR pentru Danemarca;
(e)
600 000 EUR pentru Germania;
(f)
120 000 EUR pentru Irlanda;
(g)
150 000 EUR pentru Grecia;
(h)
800 000 EUR pentru Spania;
(i)
500 000 EUR pentru Franța;
(j)
470 000 EUR pentru Italia;
(k)
45 000 EUR pentru Cipru;
(l)
60 000 EUR pentru Letonia;
(m)
400 000 EUR pentru Ungaria;
(n)
1 300 000 EUR pentru Țările de Jos;
(o)
50 000 EUR pentru Austria;
(p)
2 000 000 EUR pentru Polonia;
(q)
600 000 EUR pentru Portugalia;
(r)
400 000 EUR pentru România;
(s)
275 000 EUR pentru Slovacia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele bacteriologice (cultură)
5,0 EUR pe test;
(b)
pentru achiziționarea dozelor de vaccin
0,05 EUR pe doză;
(c)
pentru serotipizarea izolaților relevanți de Salmonella spp.
20,0 EUR pe test.
Articolul 6
Salmoneloză (salmonelă zoonotică) în efectivele de găini ouătoare din specia Gallus gallus
(1) Programele de combatere a anumitor forme de salmonelă zoonotică la efectivele de găini ouătoare din specia Gallus gallus prezentate de Belgia, Bulgaria, Republica Cehă, Germania, Estonia, Grecia, Spania, Franța, Italia, Cipru, Letonia, Luxemburg, Ungaria, Țările de Jos, Austria, Polonia, Portugalia, România, Slovacia și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru testele bacteriologice și de serotipizare în cadrul eșantionării oficiale, pentru despăgubirea proprietarilor păsărilor sacrificate, pentru distrugerea ouălor și pentru achiziționarea dozelor de vaccin, fără să depășească:
(a)
750 000 EUR pentru Belgia;
(b)
20 000 EUR pentru Bulgaria;
(c)
1 000 000 EUR pentru Republica Cehă;
(d)
2 000 000 EUR pentru Germania;
(e)
20 000 EUR pentru Estonia;
(f)
500 000 EUR pentru Grecia;
(g)
3 500 000 EUR pentru Spania;
(h)
2 500 000 EUR pentru Franța;
(i)
1 000 000 EUR pentru Italia;
(j)
80 000 EUR pentru Cipru;
(k)
300 000 EUR pentru Letonia;
(l)
10 000 EUR pentru Luxemburg;
(m)
2 000 000 EUR pentru Ungaria;
(n)
2 000 000 EUR pentru Țările de Jos;
(o)
1 000 000 EUR pentru Austria;
(p)
2 000 000 EUR pentru Polonia;
(q)
1 000 000 EUR pentru Portugalia;
(r)
500 000 EUR pentru România;
(s)
1 000 000 EUR pentru Slovacia;
(t)
80 000 EUR pentru Regatul Unit.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele bacteriologice (cultură)
5,0 EUR pe test;
(b)
pentru achiziționarea dozelor de vaccin.
0,05 EUR pe doză;
(c)
pentru serotipizarea izolaților relevanți de Salmonella spp.
20,0 EUR pe test.
Articolul 7
Pestă porcină clasică și pestă porcină africană
(1) Programele:
(a)
de monitorizare a pestei porcine clasice și de combatere a acestei boli prezentate de Bulgaria, Germania, Franța, Luxemburg, România, Slovenia și Slovacia se aprobă pentru perioada cuprinsă între 1 ianuarie 2008 și 31 decembrie 2008;
(b)
de monitorizare a pestei porcine clasice și a pestei porcine africane și de combatere a acestor boli prezentate de Italia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară din partea Comunității este stabilită la 50 % din costurile suportate de fiecare stat membru menționat la alineatul (1) pentru testele virologice și serologice pentru porcii domestici și porcii mistreți și, în ceea ce privește programele prezentate de Bulgaria, Germania, Franța, România și Slovacia, la aceeași rată de 50 % din costurile suportate pentru achiziționarea și distribuirea de vaccinuri și de momeli pentru vaccinarea porcilor mistreți, fără să depășească:
(a)
400 000 EUR pentru Bulgaria;
(b)
1 000 000 EUR pentru Germania;
(c)
650 000 EUR pentru Franța;
(d)
100 000 EUR pentru Italia;
(e)
15 000 EUR pentru Luxemburg;
(f)
2 500 000 EUR pentru România;
(g)
40 000 EUR pentru Slovenia;
(h)
525 000 EUR pentru Slovacia.
(3) Valoarea maximă rambursabilă statelor membre pentru programele menționate la alineatul (1) este limitată la 2,5 EUR pe test pentru testele ELISA.
Articolul 8
Boala veziculoasă a porcului
(1) Programul de eradicare a bolii veziculoase a porcului prezentat de Italia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară din partea Comunității este stabilită la 50 % din costurile legate de analizele de laborator, fără să depășească 300 000 EUR.
Articolul 9
Gripă aviară la păsările de curte și la păsările sălbatice
(1) Programele referitoare la gripa aviară la păsările de curte și la păsările sălbatice prezentate de Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Țările de Jos, Austria, Polonia, Portugalia, România, Slovenia, Slovacia, Finlanda, Suedia și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară din partea Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator și o sumă forfetară pentru eșantionarea păsărilor sălbatice, fără să depășească:
(a)
127 000 EUR pentru Belgia;
(b)
76 000 EUR pentru Bulgaria;
(c)
65 000 EUR pentru Republica Cehă;
(d)
202 000 EUR pentru Danemarca;
(e)
580 000 EUR pentru Germania;
(f)
8 000 EUR pentru Estonia;
(g)
58 000 EUR pentru Irlanda;
(h)
72 000 EUR pentru Grecia;
(i)
306 000 EUR pentru Spania;
(j)
155 000 EUR pentru Franța;
(k)
380 000 EUR pentru Italia;
(l)
15 000 EUR pentru Cipru;
(m)
33 000 EUR pentru Letonia;
(n)
43 000 EUR pentru Lituania;
(o)
12 000 EUR pentru Luxemburg;
(p)
184 000 EUR pentru Ungaria;
(q)
444 000 EUR pentru Țările de Jos;
(r)
55 000 EUR pentru Austria;
(s)
81 000 EUR pentru Polonia;
(t)
165 000 EUR pentru Portugalia;
(u)
465 000 EUR pentru România;
(v)
43 000 EUR pentru Slovenia;
(w)
50 000 EUR pentru Slovacia;
(x)
35 000 EUR pentru Finlanda;
(y)
290 000 EUR pentru Suedia;
(z)
400 000 EUR pentru Regatul Unit.
(3) Valoarea maximă a costurilor rambursabilă statelor membre pentru testele prevăzute de programe nu depășește:
(a)
:
pentru testele ELISA
:
1 EUR pe test;
(b)
:
pentru testele de imunodifuzie în gel de agar
:
1,2 EUR pe test;
(c)
:
pentru testele de inhibare a hemaglutinării pentru H5/H7
:
12 EUR pe test;
(d)
:
pentru testele de izolare a virusului
:
30 EUR pe test;
(e)
:
pentru testele PCR
:
15 EUR pe test;
(f)
:
pentru eșantionarea păsărilor sălbatice
:
20 EUR pe pasăre.
Articolul 10
Encefalopatii spongiforme transmisibile (EST)
(1) Programele de monitorizare a encefalopatiilor spongiforme transmisibile (EST) prezentate de Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Malta, Țările de Jos, Austria, Polonia, Portugalia, România, Slovenia, Slovacia, Finlanda, Suedia și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 100 % din costurile suportate de fiecare stat membru menționat la alineatul (1) pentru punerea în aplicare a acestor programe, fără să depășească:
(a)
1 950 000 EUR pentru Belgia;
(b)
850 000 EUR pentru Bulgaria;
(c)
950 000 EUR pentru Republica Cehă;
(d)
1 600 000 EUR pentru Danemarca;
(e)
9 500 000 EUR pentru Germania;
(f)
250 000 EUR pentru Estonia;
(g)
5 000 000 EUR pentru Irlanda;
(h)
950 000 EUR pentru Grecia;
(i)
4 700 000 EUR pentru Spania;
(j)
14 750 000 EUR pentru Franța;
(k)
3 050 000 EUR pentru Italia;
(l)
250 000 EUR pentru Cipru;
(m)
300 000 EUR pentru Letonia;
(n)
550 000 EUR pentru Lituania;
(o)
150 000 EUR pentru Luxemburg;
(p)
700 000 EUR pentru Ungaria;
(q)
37 000 EUR pentru Malta;
(r)
3 150 000 EUR pentru Țările de Jos;
(s)
1 250 000 EUR pentru Austria;
(t)
3 250 000 EUR pentru Polonia;
(u)
1 250 000 EUR pentru Portugalia;
(v)
7 500 EUR pentru România;
(w)
200 000 EUR pentru Slovenia;
(x)
750 000 EUR pentru Slovacia;
(y)
650 000 EUR pentru Finlanda;
(z)
1 150 000 EUR pentru Suedia;
(za)
5 300 000 EUR pentru Regatul Unit.
(3) Contribuția financiară a Comunității la programele menționate la alineatul (1) este destinată finanțării testelor efectuate, iar valoarea maximă nu depășește:
(a)
5 EUR pe test pentru testele efectuate pe bovinele menționate în anexa III la Regulamentul (CE) nr. 999/2001;
(b)
30 EUR pe test pentru testele efectuate pe ovinele și caprinele menționate în anexa III la Regulamentul (CE) nr. 999/2001;
(c)
50 EUR pe test pentru testele efectuate pe cervidele menționate în anexa III la Regulamentul (CE) nr. 999/2001;
(d)
175 EUR pe test pentru testele moleculare inițiale de discriminare efectuate în conformitate cu capitolul C punctul 3.2 litera (c) punctul (i) din anexa X la Regulamentul (CE) nr. 999/2001.
Articolul 11
Encefalopatie spongiformă bovină (ESB)
(1) Programele de eradicare a encefalopatiei spongiforme bovine prezentate de Belgia, Bulgaria, Republica Cehă, Danemarca Germania, Estonia, Irlanda, Grecia, Spania, Franța, Italia, Luxemburg, Țările de Jos, Austria, Polonia, Portugalia, Slovenia, Slovacia, Finlanda și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității la programele menționate la alineatul (1) este stabilită la 50 % din costurile suportate de fiecare stat membru pentru despăgubirea proprietarilor animalelor abatorizate și distruse în cadrul programelor de eradicare, până la valoarea maximă de 500 EUR pentru fiecare animal, fără să depășească:
(a)
50 000 EUR pentru Belgia;
(b)
50 000 EUR pentru Bulgaria;
(c)
150 000 EUR pentru Republica Cehă;
(d)
50 000 EUR pentru Danemarca;
(e)
145 000 EUR pentru Germania;
(f)
50 000 EUR pentru Estonia;
(g)
430 000 EUR pentru Irlanda;
(h)
50 000 EUR pentru Grecia;
(i)
500 000 EUR pentru Spania;
(j)
100 000 EUR pentru Franța;
(k)
150 000 EUR pentru Italia;
(l)
50 000 EUR pentru Luxemburg;
(m)
50 000 EUR pentru Țările de Jos;
(n)
50 000 EUR pentru Austria;
(o)
100 000 EUR pentru Polonia;
(p)
232 000 EUR pentru Portugalia;
(q)
10 000 EUR pentru Slovenia;
(r)
125 000 EUR pentru Slovacia;
(s)
25 000 EUR pentru Finlanda;
(t)
176 000 EUR pentru Regatul Unit.
Articolul 12
Scrapie
(1) Programele de eradicare a scrapiei prezentate de Belgia, Bulgaria, Republica Cehă, Danemarca, Germania, Estonia, Irlanda, Grecia, Spania, Franța, Italia, Cipru, Letonia, Lituania, Luxemburg, Ungaria, Țările de Jos, Austria, Portugalia, România, Slovenia, Slovacia, Finlanda și Regatul Unit se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității la programele menționate la alineatul (1) este stabilită la 50 % din costurile suportate de statele membre vizate pentru despăgubirea proprietarilor animalelor abatorizate și distruse în cadrul programelor lor de eradicare, până la valoarea maximă de 100 EUR pentru fiecare animal și la 50 % din costurile legate de analizele genotipice ale eșantioanelor, până la valoarea maximă de 10 EUR pe analiză genotipică, fără să depășească:
(a)
66 000 EUR pentru Belgia;
(b)
26 000 EUR pentru Bulgaria;
(c)
88 000 EUR pentru Republica Cehă;
(d)
204 000 EUR pentru Danemarca;
(e)
1 000 000 EUR pentru Germania;
(f)
12 100 EUR pentru Estonia;
(g)
550 000 EUR pentru Irlanda;
(h)
700 000 EUR pentru Grecia;
(i)
3 800 000 EUR pentru Spania;
(j)
3 000 000 EUR pentru Franța;
(k)
1 500 000 EUR pentru Italia;
(l)
1 100 000 EUR pentru Cipru;
(m)
1 100 EUR pentru Letonia;
(n)
3 000 EUR pentru Lituania;
(o)
27 000 EUR pentru Luxemburg;
(p)
343 000 EUR pentru Ungaria;
(q)
258 000 EUR pentru Țările de Jos;
(r)
26 000 EUR pentru Austria;
(s)
35 000 EUR pentru Portugalia;
(t)
881 000 EUR pentru România;
(u)
61 000 EUR pentru Slovenia;
(v)
302 000 EUR pentru Slovacia;
(w)
201 000 EUR pentru Finlanda;
(x)
4 000 000 EUR pentru Regatul Unit.
Articolul 13
Rabie
(1) Programele de eradicare a rabiei prezentate de Bulgaria, Lituania, Ungaria, Austria, Polonia, România și Slovacia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator și pentru achiziționarea și distribuirea de vaccinuri și de momeli în cadrul programelor, fără să depășească:
(a)
700 000 EUR pentru Bulgaria;
(b)
700 000 EUR pentru Lituania;
(c)
1 500 000 EUR pentru Ungaria;
(d)
290 000 EUR pentru Austria;
(e)
3 900 000 EUR pentru Polonia;
(f)
2 500 000 EUR pentru România;
(g)
575 000 EUR pentru Slovacia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele ELISA
8 EUR pe test;
(b)
pentru testele de detectare a tetraciclinei în oase
8 EUR pe test.
Articolul 14
Leucoză enzootică bovină
(1) Programele de eradicare a leucozei enzootice bovine prezentate de Estonia, Lituania și Polonia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator și pentru despăgubirea proprietarilor animalelor abatorizate în cadrul acestor programe, fără să depășească:
(a)
15 000 EUR pentru Estonia;
(b)
200 000 EUR pentru Lituania;
(c)
800 000 EUR pentru Polonia.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele ELISA
0,5 EUR pe test;
(b)
pentru testele de imunodifuzie în gel de agar
0,5 EUR pe test.
Articolul 15
Boala Aujeszky
(1) Programele de eradicare a bolii Aujeszky prezentate de Spania, Ungaria și Polonia se aprobă pentru perioada cuprinsă între 1 ianuarie 2008 și 31 decembrie 2008.
(2) Contribuția financiară a Comunității la programele menționate la alineatul (1) este stabilită la 50 % din costurile suportate de fiecare stat membru în cauză pentru analizele de laborator, fără să depășească:
(a)
450 000 EUR pentru Spania;
(b)
60 000 EUR pentru Ungaria;
(c)
5 000 000 EUR pentru Polonia.
(3) Valoarea maximă a costurilor rambursabilă statelor membre pentru programele menționate la alineatul (1) este limitată la 1 EUR pe test pentru testele ELISA.
CAPITOLUL II
PROGRAMELE PLURIANUALE
Articolul 16
Rabie
(1) Programele plurianuale de eradicare a rabiei prezentate de Republica Cehă, Germania, Estonia, Letonia Slovenia și Finlanda se aprobă pentru perioada cuprinsă între:
(a)
1 ianuarie 2008 și 31 decembrie 2009 pentru Republica Cehă și Germania;
(b)
1 ianuarie 2008 și 31 decembrie 2010 pentru Letonia și Finlanda;
(c)
1 ianuarie 2008 și 31 decembrie 2011 pentru Estonia;
(d)
1 ianuarie 2008 și 31 decembrie 2012 pentru Slovenia.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator și pentru achiziționarea și distribuirea de vaccinuri și de momeli în cadrul programelor.
(3) Valoarea maximă a costurilor rambursabilă statului membru în cauză pentru programele menționate la alineatul (1) nu depășește:
(a)
pentru testele ELISA
8 EUR pe test;
(b)
pentru testele de detectare a tetraciclinei în oase
8 EUR pe test.
(4) Pe tot parcursul perioadei de punere în aplicare a programelor plurianuale, contribuția nu depășește:
(a)
1 000 000 EUR pentru Republica Cehă;
(b)
800 000 EUR pentru Germania;
(c)
4 750 000 EUR pentru Estonia;
(d)
3 700 000 EUR pentru Letonia;
(e)
1 750 000 EUR pentru Slovenia;
(f)
300 000 EUR pentru Finlanda.
(5) Sumele care urmează a fi angajate în 2008 se ridică la:
(a)
500 000 EUR pentru Republica Cehă;
(b)
475 000 EUR pentru Germania;
(c)
1 000 000 EUR pentru Estonia;
(d)
1 200 000 EUR pentru Letonia;
(e)
350 000 EUR pentru Slovenia;
(f)
100 000 EUR pentru Finlanda.
(6) Sumele care urmează a fi angajate pentru următorii ani se stabilesc în funcție de executarea programului în 2008. În tabelul de mai jos sunt prezentate aceste sume cu titlu indicativ (în euro):
Stat membru
2009
2010
2011
2012
Republica Cehă
500 000
Germania
325 000
Letonia
1 250 000
1 250 000
Finlanda
100 000
100 000
Estonia
1 250 000
1 250 000
1 250 000
Slovenia
350 000
350 000
350 000
350 000
Articolul 17
Boala Aujeszky
(1) Programul plurianual de eradicare a bolii Aujeszky prezentat de Belgia se aprobă pentru perioada cuprinsă între 1 ianuarie 2008 și 31 decembrie 2009.
(2) Contribuția financiară a Comunității este stabilită la 50 % din costurile suportate de Belgia pentru analizele de laborator.
(3) Valoarea maximă a costurilor rambursabilă Belgiei pentru programul menționat la alineatul (1) nu depășește 1 EUR pe test pentru testele ELISA.
(4) Pe tot parcursul perioadei în care Belgia urmează să își pună în aplicare programul plurianual menționat la alineatul (1), contribuția nu depășește 720 000 EUR.
(5) Suma care urmează a fi angajată în 2008 se ridică la 360 000 EUR.
(6) Suma care urmează a fi angajată pentru următorul an se stabilește în funcție de executarea programului în 2008. Cu titlu indicativ, această sumă s-ar putea ridica la 360 000 EUR.
Articolul 18
Leucoză enzootică bovină
(1) Programele plurianuale de eradicare a leucozei enzootice bovine prezentate de Italia, Letonia și Portugalia se aprobă pentru perioada cuprinsă între 1 ianuarie 2008 și 31 decembrie 2010.
(2) Contribuția financiară a Comunității este stabilită la 50 % din costurile suportate de fiecare stat membru menționat la alineatul (1) pentru analizele de laborator și pentru despăgubirea proprietarilor animalelor abatorizate în cadrul acestor programe.
(3) Valoarea maximă a costurilor rambursabilă statelor membre pentru programele menționate la alineatul (1) nu depășește:
(a)
pentru testele ELISA
0,5 EUR pe test;
(b)
pentru testele de imunodifuzie în gel de agar
0,5 EUR pe test.
(4) Pe tot parcursul perioadei de punere în aplicare a programelor plurianuale, contribuția nu depășește:
(a)
2 000 000 EUR pentru Italia;
(b)
170 000 EUR pentru Letonia;
(c)
1 000 000 EUR pentru Portugalia.
(5) Sumele care urmează a fi angajate în 2008 se ridică la:
(a)
400 000 EUR pentru Italia;
(b)
60 000 EUR pentru Letonia;
(c)
300 000 EUR pentru Portugalia.
(6) Sumele care urmează a fi angajate pentru următorii ani se stabilesc în funcție de executarea programului în 2008. În tabelul de mai jos sunt prezentate aceste sume cu titlu indicativ (în euro):
Stat membru
2009
2010
2011
2012
Italia
800 000
800 000
Letonia
55 000
55 000
Portugalia
350 000
350 000
CAPITOLUL III
DISPOZIȚII GENERALE ȘI FINALE
Articolul 19
(1) Pentru programele menționate la articolele 1, 2, 3, 5, 6, 14 și 18, costurile eligibile pentru despăgubirea proprietarilor pentru pierderile legate de abatorizarea animalelor sunt rambursate în limita sumei stabilite la alineatele (2) și (3) din prezentul articol.
(2) Suma medie rambursabilă statelor membre sub formă de despăgubire se calculează pe baza numărului de animale abatorizate în statul membru în cauză și anume:
(a)
pentru bovine, până la maximum
375 EUR pentru fiecare animal;
(b)
pentru ovine și caprine, până la maximum
50 EUR pentru fiecare animal;
(c)
pentru păsări de reproducere din specia Gallus gallus, până la maximum
3,5 EUR pentru fiecare pasăre;
(d)
pentru găini ouătoare din specia Gallus gallus, până la maximum
1,5 EUR pentru fiecare pasăre.
(3) Suma maximă rambursabilă statelor membre pentru fiecare animal sub forma unei despăgubiri nu depășește 1 000 EUR pentru bovine și 100 EUR pentru ovine și caprine.
Articolul 20
(1) Cheltuielile prezentate de statele membre în vederea obținerii unei contribuții financiare a Comunității sunt exprimate în euro și exclud taxa pe valoare adăugată și alte taxe.
(2) Cheltuielile efectuate de un stat membru într-o altă monedă decât euro sunt convertite de statul membru respectiv în euro pe baza celui mai recent curs de schimb stabilit de Banca Centrală Europeană înaintea primei zile a lunii în care statul membru depune cererea.
Articolul 21
(1) Contribuția financiară a Comunității la programele menționate la articolele 1-18 se aprobă cu condiția ca statele membre în cauză:
(a)
să pună în aplicare programele în conformitate cu dispozițiile aplicabile ale dreptului comunitar, inclusiv cele privind concurența și atribuirea contractelor de achiziții publice;
(b)
să asigure intrarea în vigoare, până la 1 ianuarie 2008, a actelor cu putere de lege și a actelor administrative necesare pentru punerea în aplicare a programelor menționate la articolele 1-18;
(c)
să transmită Comisiei, până la 1 iunie 2008, rapoartele tehnice și financiare intermediare pentru programele menționate la articolele 1-18, în conformitate cu articolul 24 alineatul (7) din Decizia 90/424/CEE;
(d)
pentru programele menționate la articolul 9, să transmită Comisiei, prin intermediul sistemului online al acesteia, un raport trimestrial privind rezultatele pozitive și negative constatate în cadrul supravegherii păsărilor de curte și a celor sălbatice, în termen de patru săptămâni de la încheierea lunii de referință a respectivului raport;
(e)
pentru programele menționate la articolele 10-12, să transmită Comisiei un raport lunar cu privire la rezultatele programului de monitorizare a EST, în termen de patru săptămâni de la încheierea lunii de referință a respectivului raport;
(f)
pentru programele menționate la articolele 1-18, să transmită Comisiei, în conformitate cu articolul 24 alineatul (7) litera (b) din Decizia 90/424/CEE până la 30 aprilie 2009, un raport final privind executarea tehnică a programului, însoțit de documentele justificative referitoare la costurile suportate de statul membru respectiv și la rezultatele obținute în cursul perioadei cuprinse între 1 ianuarie 2008 și 31 decembrie 2008;
(g)
pentru programele menționate la articolele 1-18, să pună în aplicare în mod eficient programul respectiv;
(h)
pentru programele menționate la articolele 1-18, să nu depună alte cereri de contribuții comunitare pentru aceste măsuri și să nu fi depus anterior astfel de cereri;
(2) În cazul în care un stat membru nu respectă dispozițiile alineatului (1), Comisia reduce contribuția financiară a Comunității în funcție de natura și gravitatea încălcării și de pierderile financiare înregistrate de Comunitate.
Articolul 22
Prezenta decizie se aplică de la 1 ianuarie 2008.
Articolul 23
Prezenta decizie se adresează statelor membre.
Adoptată la Bruxelles, 30 noiembrie 2007.